cyanic-selkie/wikianc huggingface dataset:
திருவலஞ்சுழி வலஞ்சுழிநாதர் கோயில்
திருத்தலப் பாடல்கள்
மாதொர் பாகன் வலஞ்சுழி யீசனைப்
பாத மேத்தப் பறையுநம் பாவமே.
இளைய காலமெம் மானை யடைகிலாத்
துளையி லாச்செவித் தொண்டர்காள் நும்முடல்
வளையுங் காலம் வலஞ்சுழி யீசனைக்
களைக ணாகக் கருதிநீர் உய்ம்மினே..
திருஞானசம்பந்தர் பாடிய பதிகம்
விண்டெ லாமல ரவ்விரை நாறுதண் டேன்விம்மி
வண்டெ லாம்நசை யாலிசை பாடும் வலஞ்சுழித்
தொண்டெ லாம்பர வுஞ்சுடர் போலொளி யீர்சொலீர்
பண்டெ லாம்பலி தேர்ந்தொலி பாடல் பயின்றதே.
கிண்ண வண்ணமல ருங்கிளர் தாமரைத் தாதளாய்
சுண்ண வெண்பொடிக் கொண்டுமெய் பூசவ லீர்சொலீர்
விண்ண வர்தொழ வெண்டலை யிற்பலி கொண்டதே..
கோபுரம்
thumb|right|[[கனடாவின் ஒன்டாரியோவில் உள்ள டொராண்டோவில் அமைந்துள்ள சி. என். கோபுரம். உலகின் மிக உயர்ந்த தனித்து நிற்கும் அமைப்பு இதுவே.]] கோபுரம் என்பது மனிதரால் உருவாக்கப்பட்ட உயரமான அமைப்பு ஆகும். இவை அவற்றின் நீள, அகலங்களைக் காட்டிலும் பல மடங்கு உயரமானதாக இருக்கும். கோபுரங்கள் பொதுவாக அவற்றின் உயரத்திலிருந்து பயன் பெறுவதற்காகவே கட்டப்படுகின்றன. இவை தனியாகவோ அல்லது வேறு பெரிய அமைப்புகளின் ஒரு பகுதியாகவோ அமைக்கப்படலாம்.
குதுப்மினார் கோபுரம்
thumb|72.5 மீ (234 அடி) உயரமுடைய 'குதுப் மினார்' தான் தங்கு தடையில்லாமல் நிற்கின்ற உலகின் உயரமான தூபி
குதுப் மினார், இந்தியாவின் தலைநகரான தில்லியில் உள்ளது. இது 72.5 மீட்டர்கள் (237.8 அடி) உயரம் கொண்ட கோபுரமாகும். மேலும் செங்கல்லால் செய்த உலகிலேயே உயர்ந்த பள்ளி வாயில் தூபி இதுவே ஆகும். இந்தோ-இஸ்லாமிய கட்டிடக் கலைக்கு அதன் தொடக்க மற்றும் மிகப் பிரசித்தி பெற்ற எடுத்துக்காட்டுகளில் குறிப்பிடத்தக்க ஒன்றாக குதுப் மினார் திகழ்கின்றது. இந்த வளாகம் யுனெசுக்கோ அமைப்பால் உலக பாரம்பரிய நினைவிடமாக அழைக்கப்டுகிறது. தில்லியில் மிகவும் பிரபலமான சுற்றுலாப் பயணிகள் விரும்பிப் பார்க்கும் இடமாக இந்த இடம் திகழ்கிறது.
இந்தக் கோபுரம் எதற்காகக் கட்டினார்கள் என்பதைப் பற்றி பரவலாக விவாதங்கள் நடைபெற்றுள்ளன. தில்லி சுல்தான்கள் காலத்தில் மக்களை தொழுகைக்காக அழைக்கவே, பள்ளி வாயிலில் தூபியைக் கட்டி இருக்கலாம் அல்லது வெற்றி வாகை சூடியதைக் கொண்டாட இவ்வாறு கோபுரத்தை எழுப்பி இருக்கலாம், இது இஸ்லாம் மதத்தினரின் படை பலத்தைக் குறிப்பதாக அமையலாம் அல்லது பாதுகாப்பிற்காக ஏற்படுத்திய காவல் கோபுரமாகவும் இருக்கலாம். இதற்கு யார் பெயர் வைத்தார்கள் மற்றும் அப்படி ஏன் வைத்தார்கள் என்பது பற்றியும் சர்ச்சைகள் எழுந்துள்ளன. பல வரலாற்று வல்லுனர்கள் முதலில் இந்தியாவுக்கு வந்து வெற்றி கண்ட துருக்கிய சுல்தான் குத்துபுத்தின் ஐபக் அவர்களின் நினைவைப் போற்றும் வகையில் இந்தப் பெயர் சூட்டியிருக்கலாம் என்று கூறுகிறார்கள்.
திருவில்லிபுத்தூர் கோபுரம்
திருவில்லிபுத்தூர் என்பது விருதுநகர் மாவட்டத்தில் உள்ள தமிழ் பக்தி இலக்கியங்களில் ஆழ்வார்களால் பாடல் பெற்ற பல சிறப்புகள் கொண்ட 1000 ஆண்டுகள் பழமைவாய்ந்த மிகவும் புகழ்பெற்ற ஊர். இந்தக் கோவில் கோபுரம் 11 அடுக்குகளைக் கொண்ட கோவில் ஆகும். இந்தக் கோவில் கோபுரம் 192 அடி உயரமானது. இக்கோவில் கோபுரமே தமிழ்நாடு அரசின் அதிகார பூர்வ சின்னம் ஆகும். இங்கு அமைந்துள்ள ஆண்டாள் கோவிலுக்காக இது அதிகம் அறியப்படுகிறது. மேலும் தமிழ் பக்தி இலக்கியத்தில் திருப்பாவை அருளிய ஆண்டாள் பிறந்த ஊர் என்பதற்காகவும் அறியப்படுகிறது.
இந்த சீர்மிகு கோவில் பெரியாழ்வார் என்னும் பெருமாளின் அடியாரால் கட்டப்பட்டது. ஆண்டாளை எடுத்து வளர்த்த தந்தையாகிய இவர், தனது மருமகனாகிய பெருமாளுக்கு இக்கோபுரத்தைக் கட்டினார் என்று கூறுவர். அவர் பாண்டிய மன்னன் வல்லபதேவனின் அரண்மனையில் நடைபெற்ற விவாதங்களில் வெற்றிகொண்டு, தாம் பெற்ற பொன்முடிப்பைக் கொண்டு இதைக் கட்டி முடித்தார் என்றும் நம்பப்படுகிறது.
மதுரை மீனாட்சி அம்மன் கோவில் கோபுரம்
thumb|right|210px|கோபுரங்கள், [[மதுரை]] வைகை ஆற்றின் கரையில் அமைந்துள்ள மிகப் பழமையான நகரம் மதுரை. இந்த நகரத்தில் தான் சங்கம் வைத்து தமிழ் வளர்க்கப்பட்டதாக வரலாறு உள்ளது. சைவ சமய பக்தி இலக்கியங்களால் பாடல் பெற்ற நகரமாக உள்ளது. உலகில் இயங்கிக் கொண்டிருக்கும் பழமையான நகரங்களில் ரோமிற்கு மேலான மிக்ப் பழமையான நகரமாக மதுரை அறியப்படுகிறது. இந்த நகரத்தின் மையமாக இருப்பது மதுரை மீனாட்சி அம்மன் கோவில். இந்த கோவிலை சுற்றியுள்ள வீதிகள் அனைத்தும் தமிழ் மாதப் பெயர்களால் அழைக்கபடுகிறது. ஆடி வீதி, சித்திரை வீதி, ஆவணி வீதி மற்றும் மாசி வீதி என்று மாதங்களின் பெயர்களால் அழைக்கபடுகிறது. மேலும் குறிப்பிட்ட தமிழ் மாதங்களில் நடைபெறும் திருவிழாக்கள் அந்த மாதங்களின் பெயர் கொண்ட வீதிகளில் தான் நடைபெறும். இந்தக் கோவிலை சுற்றி நான்கு திசைகளுக்கு (வடக்கு, தெற்கு, மேற்கு, கிழக்கு) ஒன்றாக நான்கு அழகிய கோபுரங்களை கொண்ட நுழைவுவாயில்கள் உள்ளது. இவற்றுள் தெற்குக் கோபுரம் மிக உயரமானதாகும். இதன் உயரம் 160 அடியாக இருக்கிறது.
சிதம்பரம் நடராஜர் கோவில் கோபுரம்
சிதம்பரம் நடராசர் கோவில் தமிழ்நாட்டில் உள்ள சிதம்பரத்தில் உள்ள அழகிய மிகப் பழைமையான சைவ சமயத்திருக்கோவில். இந்தக் கோவில் பல வரலாற்றுச் சிறப்புகள் கொண்டது. சிவ ஆலயங்களில் முதன்மையானது, 2000 ஆண்டுகள் பழைமையானது, சிதம்பர இரகசியத்திற்கு பெயர் பெற்றது. தமிழ் பக்தி இலக்கியங்களில் ஒன்றான தேவாரத்தில் பாடல் பெற்றத் தலம். சிதம்பர இரகசியம் என்று அழைக்கப்படுவது, சிவனாகிய பரம்பொருளின் எல்லைகள் அற்ற ஆரம்பமும் முடிவும் இல்லாத நிலையை உலகிற்கு உணர்த்துவதாகும்.
இக்கோவிலில் நான்கு ராஜகோபுரங்கள் உள்ளன. இவை ஏழு நிலைகளைக் கொண்டவையாகும். கோபுரத்தின் அடிப்பகுதி 90 அடி நீளமும், 60 அடி அகலமும் கொண்டதாகவும், 135 அடி உயரம் உடையதாகவும் அமைந்துள்ளது. இக்கோபுரத்தின் வாசல் 40 அடி உயரம் உடையவையாகும்.
திரு அண்ணாமலையார் கோவில் கோபுரம்
24 ஏக்கர் பரப்பளவு 6 பிரகாரஙகள் 9 ராஜகோபுரங்கள் கொண்ட கோவிலாகும். இக்கோவில் மலையடிவாரத்தில் இருப்பது சிறப்பு. இச்சிவாலயத்தில் 142 சன்னதிகள், 22 பிள்ளையார்கள், 306 மண்டபங்கள், 1000 தூண்களைக் கொண்ட ஆயிரங்கால் மண்டபம், அதன் அருகே பாதள லிங்கம், 43 செப்புச் சிலைகள்., கல்யாண மண்பம், அண்ணாமலையார் பாத மண்டபம் ஆகியவை அமைந்துள்ளன.
அண்ணாமலையார் கோவிலில் ஒன்பது கோபுரங்கள் உள்ளன. அவைகளில் ராஜா கோபுரம், பேய் கோபுரம், அம்மணியம்மாள் கோபுரம், திருமஞ்சன கோபுரம், கிளி கோபுரம், வல்லான மகாராஜா கோபுரம் ஆகியவை குறிப்பிடத் தக்கவையாகும். தெற்கு கட்டை கோபுரம், வடக்கு கட்டை கோபுரம், மேற்கு கட்டை கோபுரம் ஆகிய கோபுரங்கள் உள்ளன.
தமிழ்நாட்டுக் செஞ்சிக் கோட்டை கோபுரம்
thumb|right|200px|கல்யாண மண்டபத்தின் அண்மைத் தோற்றம்.
செஞ்சிக் கோட்டை மூன்று குன்றுகளையும் அவற்றை இணைக்கும் சுவர்களையும் உள்ளடக்கியது. இவற்றுள் 7 சதுர கிலோமீட்டர் பரப்பளவு உள்ளடங்கியுள்ளது. 240 மீட்டர் (800 அடி) உயரத்தில் அமைக்கப்பட்டிருந்த இக் கோட்டை 24 மீட்டர் (80 அடி) அகலமுள்ள அகழியினால் காப்புச் செய்யப்பட்டிருந்தது. இது எட்டு மாடிகளைக் கொண்ட கல்யாண மஹால், தானியக் களஞ்சியம், சிறைச் சாலை, படையினர் பயிற்சிக்கூடம், செஞ்சியம்மன் கோயில் என்பவற்றைக் கொண்டுள்ளது. இந்த அரணுக்குள் ஆனைக்குளம் எனப்படும் புனிதக் குளம் ஒன்றும் உள்ளது.
கல்யாண மண்டபத்தில் உள்ள 8 அடுக்குகளைக் கொண்ட கோபுரம் உலகப் புகழ் பெற்றதாகும்.
பாரிஸ் ஈபெல் கோபுரம்
thumb|right|170px| [[ஈபெல் கோபுரம் ]]
ஈபெல் கோபுரம் பிரான்ஸ் நாட்டின் தலைநகரமான பாரிஸில் உள்ளது. இந்தக் கோபுரம் பாரிஸின் ஒரு அடையாளமாக திகழ்கிறது. மேலும் இதன் பொறியியல் வடிவமைப்புக்கு புகழ் பெற்றது. முற்றிலும் இரும்பு எஃகு கொண்டு உருவாக்கப்பட்டுள்ளது. இந்தக் கோபுரத்தின் பெயர் இதை வடிவமைத்த பொறியாளர் அலெக்சாந்தர் கஸ்டவ் ஈபல் பெயரால் அழைக்கப்படுகிறது.
இக் கோபுரம், அதன் உச்சியிலுள்ள, 20மீட்டர் உயரமுள்ள, தொலைக்காட்சி அண்டெனாவைச் சேர்க்காது, 300 மீட்டர்கள் (986 அடிகள்) உயரமானதும், 10,000 தொன்களிலும் (2 கோடியே 10 இலட்சம் இறாத்தல்) கூடிய நிறையை உடையதுமாகும். இது கட்டிமுடிக்கப்பட்ட காலத்தில், இதுவே உலகின் அதிக உயரமான அமைப்பாக இருந்தது. இதன் பராமரிப்புக்காக, ஏழு ஆண்டுகளுக்கு ஒரு முறை 50 தொன்கள் கடும் மண்ணிறப் பூச்சு மை பயன்படுத்தப்படுகிறது. வெப்பநிலைமாறும் போது, உருக்கு சுருங்கி விரிவதன் காரணமாக, ஈபெல் கோபுரத்தின் உயரத்தில் பல சதம மீட்டர்கள் வேறுபாடு ஏற்படுகின்றது.
மேற்கோள்கள்
பகுப்பு:கோபுரங்கள் பகுப்பு:இந்துக் கோயில் கட்டிடக்கலை
குமாரபுரம் புளியரை கண்டன் சாஸ்தா கோயில்
குமாரபுரம் புளியரை கண்டன் சாஸ்தா கோயில் தமிழ்நாட்டில் கன்னியாகுமரி மாவட்டம், குமாரபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நினா சிபல்
நினா சிபல் (Nina Sibal)(1948 - 2000) என்பவர் இந்தியத் தூதர் மற்றும் எழுத்தாளர் ஆவார். இவரது பரிசு வென்ற நாவல் யாத்ரா மற்றும் பிற ஆங்கில மொழி புனைகதைகளுக்காகவும் இந்திய வெளியுறவு சேவையில் செய்த பணிக்காகவும் நன்கு அறியப்பட்டவர்.
வாழ்க்கை
நினா சிபல் மகாராட்டிர மாநிலம் புனேவில் இந்தியத் தந்தை ஒருவருக்கும் கிரேக்கத் தாய்க்கும் மகளாகப் பிறந்தார். தில்லி பல்கலைக்கழகத்தில் (மிராண்டா அவுசில்) ஆங்கிலத்தில் முதுகலைப் பட்டம் பெற்ற பிறகு, மூன்று ஆண்டுகள் விரிவுரையாளரக பணியாற்றினார். சட்டப் படிப்பிலும் தேர்ச்சி பெற்று பிரெஞ்சு மொழியைப் படித்தார். 1972-ல் சிபல் இந்திய வெளியுறவுத் துறை பணியில் சேர்ந்தார். நியூயார்க்கு நகரில் ஐக்கிய நாடுகள் அபையில் பணியாற்றத் தொடங்கினார், சிபல். பின்னர் இவர் ஒரு பத்திரிகையாளரிடம் இது தன்னை "ஆழ்ந்த கலாச்சார அதிர்ச்சியில்" தள்ளியது என்று கூறினார். மற்ற இடுகைகளில் கெய்ரோ மற்றும் மூன்று ஆண்டுகள் இந்தியக் கலாச்சார உறவுகளுக்கான குழுவின் துணை இயக்குநர் எனப் பணியாற்றினார். 1992-ல் சிபல் பாரிஸில் உள்ள ஐக்கிய நாடுகள் கல்வி, அறிவியல், பண்பாட்டு நிறுவனத்தில் இந்தியாவின் நிரந்தர பிரதிநிதியானார். மேலும் 1995-ல் நியூயார்க்கிற்குச் சென்று இதன் தொடர்பு அலுவலகத்தின் இயக்குநராக இருந்தார்.
நினா, வழக்கறிஞரும் அரசியல்வாதியுமான கபில் சிபலை மணந்தார். இவருக்கு இரண்டு மகன்கள் உள்ளனர். மருமகள்கள் கோரும் தொழிலைத் தொடர்ந்தாலும், அரசியல்வாதி, தூதர் மற்றும் எழுத்தாளர் என சசி தரூரின் கூற்றுப்படி, இவர்கள் "கண்டம் கடந்த" திருமண வாழ்வினை பராமரித்தனர். இவர் சூன் 2000-ல் நியூயார்க்கில் மார்பக புற்றுநோயால் காலமானார். நினா சிபல் நினைவு விருது இவரது கணவரால் நிறுவப்பட்டது. மாற்றுத்திறனாளிகள் மற்றும் பின்தங்கிய குழந்தைகளுக்கு உதவும் வகையில் புதுமையான முறைகளைப் பயன்படுத்தி நிறுவனம் ஒன்றில் முன்னணி பங்கு வகிக்கும் நபருக்கு அகில இந்திய மகளிர் கல்வி நிதி சங்கம் ஆண்டுதோறும் இந்த விருதை வழங்குகிறது.
வெளியீடு
1985-ல் சிபலின் புனைகதை வாட் எ பிளேஸ் ஆப் குளோரி, ஆசியாவீக் சிறுகதைப் போட்டியில் வென்றபோது அனைவரின் கவனத்தை ஈர்த்தது. இது பின்னர் 1991-ல் வெளியிடப்பட்ட பரிசு வென்ற ஆசியப் புனைகதை என்ற தொகுப்பில் சேர்க்கப்பட்டது.
நினா யாத்ரா எனும் நாவலை 1987-ல் வெளியிட்டார். இந்நாவல் சீக்கிய குடும்பத்தின் வாழ்க்கையை ஒரு நூற்றாண்டுக்கும் மேலாக உள்ளடக்கியது. காலப்போக்கில் அவர்களின் இயக்கங்கள் தலைப்பைப் பிரதிபலிக்கின்றன: "யாத்ரா" என்றால் பயணம் அல்லது யாத்திரை. விமர்சகர்கள் புத்தகத்தின் மேஜிக்கல் ரியலிசம் குறித்து கருத்து தெரிவித்தனர். குறிப்பாக ஒரு கதாபாத்திரத்தின் தோல் நிறம் மாறுவது குறித்து. மேலும் சல்மான் ருஷ்டியின் மிட்நைட்ஸ் சில்ட்ரன் உடன் இதனை ஒப்பிடுகின்றனர். ஆசிரியர் தனது கதையில் புராணக் கூறுகளைப் பயன்படுத்துகிறார். சிப்கோ இயக்கம், பஞ்சாபின் வரலாறு, வங்காளதேசத்தின் தோற்றம் மற்றும் கதாநாயகியின் தந்தைக்கான தேடல் ஆகியவை கருப்பொருள்களில் இது அடங்கும். நாவல் பல கருப்பொருள்களுடன் மிகவும் நெரிசலானதாக விமர்சிக்கப்படலாம், ஆனால் ஒட்டுமொத்தமாக இது பொதுவாக நல்ல வரவேற்பைப் பெற்றது. இது 1987-ல் அல்ஜியர்ஸில் இலக்கியத்திற்கான பன்னாட்டு பெரும் பரிசினை (கிராண்ட் பிரிக்சை) வென்றது.
சிபலின் சிறுகதைத் தொகுப்பான குஜ்ஜர் மாலின் சீக்கரட் லைப் 1991-ல் வெளியிடப்பட்டது. கதைகள் பல்வேறு நாடுகளில் அமைக்கப்பட்டுள்ளன. இவற்றில் சில கற்பனையான பெயர்களுடன் மாறுவேடமிட்டுள்ளன. எடுத்துக்காட்டாக, மல்கேரி பனிப்போரின் போது பல்கேரியாவை எதிரொலிக்கிறது. இந்த அமைப்புகள் வெறுமனே அரசியல் அல்லது வண்ணமயமான பின்னணியாகப் பயன்படுத்தப்படவில்லை. ஆனால் கதாபாத்திரங்களின் வாழ்க்கை மற்றும் உணர்ச்சிகளுடன் பின்னிப் பிணைந்துள்ளன. தலைப்புக் கதையுடன், தொகுப்பில் மேலும் ஆறு கதைகள் உள்ளன. இவை: பை கிசு டெத்,, சிவிம்மிங், தி பேசு ஆப் தாதாராவி, பர் பூட்ஸ், சாங்குதுரி மற்றும் தி மேன் கூ சீக்சு என்லைட்மெண்ட்.
நினாவின் 1998ஆம் ஆண்டு நாவலான, தி டாக்ஸ் ஆப் ஜஸ்டிஸ், காஷ்மீரை பின்னணியாகக் கொண்டது. ஒரு பணக்கார முஸ்லீம் பெண்ணின் கதையைச் சொல்கிறது. சிபலின் முந்தைய இரண்டு புத்தகங்களை விட இது குறைவான வரவேற்பைப் பெற்றது. ஒரு விமர்சகர் இது முந்தைய படைப்புகளின் நம்பிக்கையினை நிறைவேற்றவில்லை என்று கூறினார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:2000 இறப்புகள் பகுப்பு:1948 பிறப்புகள் பகுப்பு:இந்திய வெளியுறவுத் துறைப் பெண் அதிகாரிகள்
எறவாங்குடி தர்மராஜா கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிட்ரா
சிட்ரா (Sitra) என்பது பகுரைன் நாட்டில் உள்ள ஒரு தீவாகும். பகுரைன் தீவின் தலைநகரமான மனாமாவில் இருந்து ஐந்து கிலோமீட்டர் அல்லது 3.1 மைல் தொலைவில் சிட்ரா தீவு அமைந்துள்ளது.
வரலாறு
அல் காலிஃபாவுடன் பூசல்
1782 ஆம் ஆண்டில், உள்ளூர் நபர்களுக்கும் சுபாராவில் இருந்து வந்த அல் கலிபா எனப்படும் அரச குடும்பத்தைச் சேர்ந்தவர்களுக்கும் இடையில் பொருட்கள் வாங்குவதில் ஒரு பூசல் ஏற்பட்டது. மோதலில் இரண்டு பக்கத்திலிருந்தும் ஆட்கள் கொல்லப்பட்டுள்ளனர்.
தற்கால வரலாறு
சிட்ரா தீவில் சியா மற்றும் சன்னி இசுலாமியர்கள் இருவரும் கலந்த அரபு மக்கள் இருந்தனர். தீவின் மேற்கில் வெறிச்சோடிக் கிடக்கும் சல்பா கிராமத்தில் ), இங்கு வாழ்ந்த அல் புவனயின் பழங்குடியினர் உட்பட 1920 களில் அக்கிராமத்தை விட்டு முற்றிலுமாய் தங்கள் தாயகத்திற்கு மீண்டும் இடம்பெயர்ந்தது வெளியேறினார்கள். பெரும்பாலோர் பெரியம்மை நோய் தாக்கியதன் விளைவாக இறந்து போனார்கள். தீவில் கடைசியாக எஞ்சியிருந்த சன்னி இசுலாமியருக்கான முகிரா இபின் சுபா பள்ளிவாசலும் சியா ஆர்ப்பாட்டக்காரர்களின் காழ்ப்புணர்ச்சி அறிக்கைகளால் 2011 ஆம் ஆண்டில் மூடப்பட்டது
புவியியல்
பாரசீக வளைகுடாவில் உள்ள பகுரைன் தீவிற்கு சற்று கிழக்கில் மனாமா மற்றும் நபி சலேவிற்கு தெற்கில் 26° 7′ 12″ வடக்கு, 50° 39′ 0″ கிழக்கு என்ற அடையாள ஆள்கூறுகளில் சிட்ரா தீவு அமைந்துள்ளது. பகுரைன் தீவ்ற்கும் சிட்ரா தீவிற்கும் இடையிலுள்ள தப்லி விரிகுடாவிற்கு சிட்ரா தீவின் மேற்கு கடற்கரை எல்லையாக இருக்கிறது. பல நன்னீர் ஊற்றுகளால் நீர்ப் பாசன வசதியைப் பெறுகின்ற பேரிச்சம்பழ மரத் தோப்புகளும், பண்ணைகளும் சிட்ரா தீவைச் சூழ்ந்து காணப்படுகின்றன. மேற்குக் கடற்கரை நீளத்திற்கும் சதுப்புநிலக் காடுகள் காணப்பட்டாலும் வளர்ச்சியின் காரணமாக அவை இல்லாதது போல் காணப்படுகின்றன.
மக்கள் தொகையியல்
தீவின் குடியிருப்பு வாசிகள் பெரும்பாலோர் ஒன்பது வரலாற்று சிறப்பு வாய்ந்த கிராமங்களில் வாழ்கின்றனர்.
கிழக்கு சிட்ரா என்ற மிகப்பெரிய நில மீட்புத் திட்டத்தின் விளைவாக சிட்ரா தீவின் பரப்பளவு ஐம்பது சதவீதம் அளவுக்கு அதிகரித்துள்ளது. இப்பகுதியில் புதிய நகரம் உருவாக்கப்பட்டுள்ளது
தெற்காசிய சிறுபான்மை மக்கள் என்ற பெயரில் பகுரைன் சியா இசுலாமியர்கள் இத்தீவின் மக்கள் தொகையில் கணிசமான அளவு உள்ளனர். மத்திய கிழக்கு நாடுகளின் நெடுங்கால சர்வாதிகார ஆட்சியாளர்களை எதிர்த்து இளைஞர்களும், பொது மக்களும் நடத்திய எதிர்ப்புப் போராட்ட அராபிய வசந்தம் காலம் வரை சிட்ரா தீவில் சன்னி இசுலாமியர்களும் வாழ்ந்து வந்துள்ளனர்,
பொருளாதாரம்
இத்தீவின் பொருளாதாரத்திற்கு ஆதாரமாக விவசாயமும் மீன்பிடித் தொழிலும் விளங்குகின்றன. வடக்குப் பகுதி தொழிற்சாலைப் பகுதியாக மாறி வருகிறது. தெற்கில் பாப்கோ எண்ணெய் சேகரிப்பு நிறுவனம் அமைந்துள்ளது. சவூதி அரேபியாவில் இருக்கும் தாக்ரான் நகரை இணைக்கும் 42 கிலோமீட்டர் நீளமுள்ள இயற்கை எரிவாயு குழாய் முனையமாக இத்தீவு உள்ளது கார் மற்றும் இருக்கை தளவாட காட்சியகங்கள் பல இத்தீவில் அமைந்து புதிய வளர்ச்சியை அளிக்கின்றன. கலாச்சார மற்றும் விளையாட்டு நிகழ்வுகளுக்காக ஒரு கழகம் இங்கு இயங்குகிறது.
பகுரைன் நாட்டின் மொத்த பெட்ரோலிய உற்பத்தியையும் தற்பொழுது சிட்ரா தீவு கையாள்கிறது. சவூதி அரேபியாவின் வடகிழக்கு எண்ணெய் ஏற்றுமதி மையமாகவும் சிட்ரா தீவு வளர்ச்சியடைந்துள்ளது
கல்வி
அல் நூர் அனைத்துலகப் பள்ளி, பகுரைன் இந்தியப் பள்ளி போன்ற பல்வேறு பள்ளி வளாகங்கள் சிட்ரா தீவில் அமைந்துள்ளன. பயன்பாட்டு அறிவியல் பல்கலைக்கழகம் ஒன்றும் இங்கு செயற்படுகிறது.
போக்குவரத்து
தீவின் வடக்குப் பகுதியை சிட்ரா தரைப்பாலம், நபி சலேசுடனுன், பகுரைன் தீவில் உள்ள அல் உசாமுடனும் (மனாமா) இணைக்கிறது. தென்மேற்கில் மா அமீர், இகெர் கிராமங்களில் உள்ள இரண்டு சிறிய பாலங்களும் சிட்ராவை பகுரைனுடன் இணைக்கின்றன.
நிர்வாகம்
தீவின் தெற்கு பகுதி தெற்கு ஆளுநகரத்தைச் சேர்ந்ததாகவும்   வடக்கு பகுதி தலைமை ஆளுநகரத்தைச் சேர்ந்ததாகவும் இயங்கின, 1990 ஆம் ஆண்டிற்கும் 2013 ஆம் ஆண்டிற்கும் இடைப்பட்ட காலத்தில் இத்தீவு பகுரைன் மத்திய அரசுக்கு உட்பட்டு இருந்தது. தற்பொழுது இந்நிர்வாகம் கலைக்கப்பட்டுவிட்டது. 1920 ஆம் ஆண்டிற்கும் 1990 ஆம் ஆண்டிற்கும் இடைப்பட்ட காலத்தில் இத்தீவு சிட்ரா நகராட்சியாகச் செயல்பட்டது.
சிட்ரா நகராட்சி
பகுரைனில் ஆளுநரகம் உருவாக்கப்படும்வரை சிட்ரா தீவு ஒரு நகராட்சியாக இருந்தது. பகுரைனைச் சேர்ந்த, சிட்ராவிற்கு அருகில் இருந்த மா அமீர், இகெர், நுவாய்திராட்டு ஆகிய மூன்று கிராமங்களும் சிட்ரா தீவும் இந்நகராட்சியில் அடங்கியிருந்தன.
ஆதார நூல்
பகுப்பு:பகுரைன் பகுப்பு:பகுரைனின் தீவுகள்
பதிப்பகம்
பொதுமக்களுக்குத் தகவல்களைக் கிடைக்கச் செய்யும் ஒரு நடவடிக்கையாக, நூல்களையும், வேறு தகவல்களையும் பதிப்பித்து வெளியிடும் நிறுவனங்கள் பதிப்பகங்கள் எனப்படுகின்றன. முன்னர் நூல்கள், செய்திப் பத்திரிகைகள், சஞ்சிகைகள், போன்ற அச்சிடப்படுவனவற்றை வெளியிடுவதே பதிப்பகங்களின் பணியாக இருந்தது. இன்று கணினித் தொழில்நுட்பத்தினதும், தகவல் தொழில்நுட்பத்தினதும் வளர்ச்சியோடு, பதிப்பகங்களினது ஈடுபாட்டு எல்லை விரிவடைந்து வருகின்றது. ஒலிப்பேழைகள், மின்நூல்கள் என்பன மேலதிகமாக இன்று பதிப்பு நடவடிக்கைகளில் இடம்பிடித்துள்ளன. அத்துடன் பல பதிப்பகங்கள் இணையப் பதிப்புக்களையும் வெளியிட்டு வருகின்றன.
பகுப்பு:பதிப்பியல்
Nakladatelství Wydawca Založba Bokförlag
டேனியல் நெஸ்டர்
டேனியல் மார்க் நெஸ்டர் (Daniel Mark Nestor பிறப்பு: செப்டம்பர் 4, 1972) என்பவர் செர்பியாவில் பிறந்த கனடிய தொழில்முறை டென்னிஸ் வீரர். இவர் 2002 ஆம் ஆண்டு உலக டென்னிஸ் தரவரிசையில் முதல் இடத்தைப் பிடித்தார்.
இவரது விளையாட்டு வாழ்க்கையில், இவர் 2000ஆம் ஆண்டு நடைபெற்ற கோடைகால ஒலிம்பிக் போட்டியில் வென்ற ஒரு தங்க பதக்கம் உட்பட 74 ஆண்கள் இரட்டையர் பட்டங்களை வென்றுள்ளார். டென்னிஸ் மாஸ்டர்ஸ் கோப்பை 3 முறையும், மற்றும் கிராண்ட் சிலாம் ஆண்கள் இரட்டையர் பட்டங்களை 7 முறையும் கைப்பற்றியுள்ளார்.
ஏ. ஆர். சில்வா
'''ஏ. ஆர். சில்வா' (AR Silva''), இலங்கை களுத்துறைப் பிரதேசஅணியின் துடுப்பாட்டக்காரர். இவர் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1991-92 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
காட்டு மூஞ்சூறு
காட்டு மூஞ்சூறு (Jungle shrew)(சன்கசு ஜீலானிகசு) என்பது இலங்கையைச் சேர்ந்த சோரிசிடே குடும்பத்தில் உள்ள ஒரு பாலூட்டியாகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது இலங்கையில் மட்டுமே காணப்படும் அகணிய உயிரி. இது வாழ்விட இழப்பால் அச்சுறுத்தப்படுகிறது.
விளக்கம்
காட்டு மூஞ்சூறுவின் தலை மற்றும் உடல் நீளம் 10 முதல் 12 செ. மீ. ஆகும். காட்டு மூஞ்சூறுவின் வாலானது 8–9 செ.மீ. நீளமுடையது. இதன் உரோமம் மேற்பகுதியில் அடர் சாம்பல் நிறமாகவும், கீழ்ப் பகுதியில் இலகுவாகவும் இருக்கும். முடிகள் அடிப்பகுதியில் கருமையாகவும், நுனியில் வெளிர் நிறத்தில் காணப்படும். வால் குறுகிய மற்றும் சாம்பல், சில நேரங்களில் வெள்ளை முனையுடன் இருக்கும்.
மேற்கோள்கள்
பகுப்பு:இலங்கை முலையூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:மூஞ்சூறு
மைக்கேல் மதுசூதன் தத்தா
மைக்கேல் மதுசூதன் தத்தா, வங்காள மொழிக் கவிஞர் ஆவார். இவர் தமிழ், தெலுங்கு, சமஸ்கிருதம் ஆகிய மொழிகளைக் கற்றவர். இவர் எழுதிய மேகநாத போத காவியம் மிகவும் பிரபலமான நூலாகும். இவர் வங்க மொழி நாடகத்துறையின் முன்னோடிகளில் ஒருவராகக் கருதப்படுகிறார்.
இவர் இயற்றிய பூரோ ஷாலிகேர் காரே ரோன், ஏகேய் கி போலே சப்யோதா ஆகிய நூல்கள் பிரபலமானவை.
இவர் பிறந்த ஊர் தற்போதைய வங்காளதேசத்தில் உள்ளது.
சான்றுகள்
பகுப்பு:வங்காள எழுத்தாளர்கள் பகுப்பு:1824 பிறப்புகள் பகுப்பு:1873 இறப்புகள்
மொட்டு
மொட்டு (bud) என்பது தாவரத்தின் முக்கியமான பகுதியாகும். மொட்டானது இலைக்கோணத்திலோ அல்லது தண்டின் நுனியிலோ தோன்றும் வளர்ச்சியடையாத கருத்தண்டு (embryonic shoot) ஆகும். ஒருமுறை உருவாகிய மொட்டு சில நாட்களுக்கு பின்னர் செயலற்ற நிலைமையிலிருந்து தண்டுத் தொகுதியாக வளர்ச்சியடையக்கூடும். மொட்டுகளானது சிறப்பு வளர்ச்சி பெற்று மலர்களின் உருவாக்கத்திலோ அல்லது பொதுவான தண்டு உருவாக்கத்திலோ பங்கு வகிக்கலாம். விலங்கியலில் மொட்டு என்ற சொல் விலங்கின் புறவளர்ச்சியால் உடலிலிருந்து தோன்றி புதிய தனி உயிரிகளை தோற்றுவிக்கும் அமைப்பைக் குறிக்கப் பயன்படுத்தப்படுகிறது.
உருவாகும் இடத்தைப் பொருத்து
மொட்டுகள் உருவாகும் இடத்தைப் பொருத்து மூன்று வகையாகப் பிரிக்கப்படுகிறது. அவை
மேற்கோள்கள்
பகுப்பு:தாவர அமைப்பியல் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எம். குமாரசக்கனாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மௌசல பருவம்
மௌசால பருவம் (சமசுக்கிருதம்: मौसल पर्व) மகாபாரதத்தின் 18 பருவங்களுள் பதினாறாவது பருவம். ஒன்பது பிரிவுகளை மட்டும் கொண்ட இப்பருவம் மகாபாரதத்தில் உள்ள மிகச் சிறிய மூன்று பருவங்களுள் ஒன்று. கிருஷ்ணரின் மகன் சாம்பனின காரணமாக, யாதவர்கள் ஒருவரை ஒருவர் அடித்துக்கொண்டு முற்றாக அழிந்துபோதல், கண்ணனின் இறப்பு, வசுதேவர், பலராமன் ஆகியோரின் இறப்பு, துவாரகை கடலுள் அமிழ்தல், ஆகியவை இப்பருவத்தில் சொல்லப்படுகின்றன.
அமைப்பு
ஒன்பது பிரிவுகளைக் கொண்ட சிறிய இப்பருவத்தில் துணைப் பருவங்கள் எதுவும் இல்லை. 80,000 பாடல்களைக் கொண்ட மகாபாரதத்தில் 0.25% அளவு பாடல்களே இந்தப் பருவத்தில் உள்ளன. இதனால் இது மாகாபரத்தில் உள்ள மிகச் சிறிய பருவங்களில் ஒன்றாக உள்ளது.
மௌசல பருவ நிகழ்வுகளுக்கான பின்னணி
குருச்சேத்திரப் போர் முடிவுக்கு வந்த பின்னர் கிருட்டிணர் காந்தாரியைக் காணச் சென்றிருந்தார். தனது நூறு புதல்வர்களையும், உறவினர்களையும் இழந்த காந்தாரி துயரத்திலும் கோபத்திலும் இருந்தாள். கிருட்டிணன் நினைத்திருந்தால் போரைத் தடுத்துப் பல இலட்சம் பேர்களின் உயிரிழப்புக்களைத் தடுத்திருக்கலாம் என அவள் நம்பினாள். இதனால் கிருட்டிணன் மீது கோபமுற்ற காந்தாரி, தனது பிள்ளைகள் எவ்வாறு இறந்தார்களோ அது போலவே யாதவர் குலமும் அழியும் என்று சாபம் கொடுத்தாள்.
நிகழ்வுகள்
இப்பருவத்தில் நிகழ்பவை குருசேத்திரப் போர் முடிந்து 36 ஆண்டுகளுக்குப் பிந்தியவை.
வெளியிணைப்புக்கள்
பகுப்பு:மகாபாரத பருவங்கள்
இம்புல்பே பிரதேச செயலாளர் பிரிவு
இம்புல்பே பிரதேச செயலாளர் பிரிவு (Imbulpe Divisional Secretariat, ඉඹුල්ෙප් ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் சப்ரகமுவா மாகாணத்தில் உள்ள இரத்தினபுரி மாவட்டத்தில் உள்ளது. இப்பிரிவு துணை நிர்வாக அலகுகளாக 50 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 59283 ஆகக் காணப்பட்டது.
ஆடைகலன் வடிவமைப்பாளர்
ஆடைகலன் வடிவமைப்பாளர் (costume designer) எனப்படுபவர் திரைப்படம் அல்லது நாடகம் ஒன்றுக்காக உடைகளையும் பிற அணிகலன்களையும் வடிவமைப்பவராவார். இவரது செயற்பாட்டால் கதைமாந்தர்களின் பண்பு வெளிப்படுத்தப்படுவதுடன் காட்சிகளும் சரியான இழையமைப்பு, வண்ணக்கலவை போன்றவற்றால் சமனப்படுத்தப்படும். ஆடைகலன் வடிவமைப்பாளர் இயக்குநர், காட்சி அமைப்பு, ஒளியமைப்பு, ஒலியமைப்பு போன்ற மற்ற வடிவாக்க கலைஞர்களுடன் ஒருங்கிணைந்து செயல்படுகிறார். மேலும் சிகை அலங்காரம், செயற்கை சிகை வடிவமைப்பாளர், ஒப்பனையாளர்களுடன் ஒருங்கிணைந்து பணி புரிகிறார்.
வடிவமைப்பாளர்கள் பொதுவாக கதைமாந்தர்களின் ஆளுமையை செழுமைப்படுத்துமளவில் சிந்திக்கின்றனர். சமூகத்தில் அவர்களது நிலை, வாழும் காலம் போன்றவற்றை அவர்களது ஆடைகள் மற்றும் பிற அணிகலன்கள் மூலமாக வெளிக் கொணருகின்றனர். நடிகரின் உடலையும் இயக்குனரின் பார்வைக்கேற்ப மாற்றுகின்றனர். நடிக்கும்போது இந்த உடைகள் சேதமுறா வண்ணம் இவை வடிவமைக்கப்பட வேண்டும். மேலும் நீண்டநாள் தயாரிப்பில் இந்த உடைகள் துவைக்கக் கூடியனவாகவும் நைந்து போகாதும் இருக்க வேண்டும். ஆடைகலன் வடிவமைப்பாளர் சிறந்த புனைதிறனும் கலைத் திறனும் உடையவராக இருத்தல் வேண்டும்.
மேற்கோள்கள்
பகுப்பு:வடிவமைப்பாளர் பகுப்பு:ஒய்யார தொழில்கள் பகுப்பு:திரைப்படத் தயாரிப்பு தொழில்கள் பகுப்பு:ஊடகத் தொழில்கள்
புதுச்சேரி மக்களவைத் தொகுதி
புதுச்சேரி மக்களவைத் தொகுதி (Puducherry Lok Sabha constituency), இந்திய மக்களவைக்கான தொகுதியாகும்.
எல்லைகள்
புதுச்சேரி, காரைக்கால், மாஹே, ஏனாம் ஆகியவை இணைந்தது புதுச்சேரி ஒன்றியம். புதுச்சேரி ஒன்றியத்தை 30 சட்டமன்றத் தொகுதிகளாகப் பிரித்துள்ளனர். புதுச்சேரி ஒன்றியம் முழுவதும் இந்த மக்களவைத் தொகுதியின் எல்லைக்குள் உள்ளது.
14வது மக்களவை தேர்தல்
பேராசிரியர் ராமதாஸ் (பாமக) பெற்ற வாக்குகள் - 241,653
லலிதா குமாரமங்கலம் (பாரதிய ஜனதா கட்சி) பெற்ற வாக்குகள் - 172,472
வெற்றி வேறுபாடு: 69,181 வாக்குகள்.
15வது மக்களவைத் தேர்தல் முடிவுகள்
28 வேட்பாளர்கள் போட்டியிட்டதில் காங்கிரசின் நாராயணசாமி பாமகவின் பேராசிரியர் எம்.ராமதாசை 91,772 வாக்குகள் வேறுபாட்டில் தோற்கடித்தார்.
மூலம்: இந்தியத் தேர்தல் ஆணையம்
16வது மக்களவைத் தேர்தல் முடிவுகள்
2014 மக்களவைத் தேர்தலில் தேசிய ஜனநாயக கூட்டணியில் இடம் பெற்றது அகில இந்திய நமது ராஜ்ஜியம் காங்கிரஸ். மேலும் அப்போது கூட்டணியில் இருந்த தேமுதிக, பாஜக ஆகிய கட்சிகளின் துணையோடு அகில இந்திய நமது ராஜ்ஜியம் காங்கிரஸ் வேட்பாளர் ராதாகிருஷ்ணன் வெற்றிபெற்றார்.
ராதாகிருஷ்ணன் வெற்றிபெற்றதன் மூலம், நாடாளுமன்றத்தில் புதுச்சேரியைச் சேர்ந்த மாநில கட்சியின் முதல் உறுப்பினர், என்ற பெருமையைப் பெற்றார்.
இவற்றையும் பார்க்க
பகுப்பு:புதுச்சேரி பகுப்பு:இந்திய மக்களவைத் தொகுதிகள்
சமளங்குளம்
சமளங்குளம் (Samalankulam) என்பது இலங்கையின் வடமாகாணத்தில், வவுனியா மாவட்டத்தில் அமைந்துள்ள ஓர் ஊர்.
அடங்­காப்­பற்­று-­வன்னிப் பிர­தே­சத்தின் மத்­திய பகு­தி­களில் உற்­பத்­தி­யாகி கிழக்கு, மேற்கு, மற்றும் வடக்குத் திசைகள் நோக்கிப் பாயும் பல ஆறு­களை மறித்து குளங்கள் கட்­டப்­பட்­டுள்­ளன. இவை தேக்கம் என்ற தமிழ்ப் பெயர்­களால் அழைக்­கப்­பட்­டுள்­ளன. கல்­லாற்றை மறித்து பாவற்­குளம், அதனைத் தொடர்ந்து மூன்று ஆறுகள் சந்­திக்கும் மூன்று முறிப்பில் மற்றும் ஓர் அணைக்­கட்டு கட்டி நீர்த்­தேக்கம், நாயாற்றை மறித்து தண்ணி முறிப்புக் குளம், பாலி­யாற்றை மறித்து பாலிக்­குளம், பேராற்றை மறித்து மண்­ம­லைக்­குளம் (முத்­தை­யன்­கட்டு) அதற்கு அடுத்து கருங்கல் தூண்­களை அடுக்கி அடுக்­குக்­கல்லு அணைக்­கட்டு கட்­டப்­பட்டு மற்றும் ஒரு நீர்த்­தேக்கம் ஆகி­யன உரு­வாக்­கப்­பட்­டுள்­ளன. இவற்றில் சில­வற்றை ஆங­கி­லேய வரை­ப­டங்­களில் நீர்த்­தேக்கம் என்­ப­தற்குப் பதி­லாக தேக்கம் என்று மட்டும் குறிப்­பி­டப்­பட்­டுள்­ளது.
வன்னிப் பிர­தே­சத்­தி­லுள்ள குளங்­களை ஆய்வு செய்த திரு. பார்க்கர் இங்­கி­ருந்த நீர்ப்­பா­சன முறையை பாராட்­டி­யுள்ளார். இந்தக் குளங்கள் ஆறு­களை மறித்துக் கட்­டப்­பட்­டுள்ள முறையும், அவற்­றி­லி­ருந்து நீர் பாய்­வ­தற்கு உப­யோ­கப்­ப­டுத்­தப்­பட்­டுள்ள துரு­சு­களும் மிகவும் புரா­த­ன­மா­னது எனவும், சிறந்த முறையில் திட்­ட­மிட்டு இவை கட்­டப்­பட்­டுள்­ள­தா­கவும்,
உலகின் வேறெந்தப் பகு­தி­யிலும் இது­போன்ற நீர்ப்­பா­ச­ன­முறை இல்­லை­யெ­னவும் புகழ்ந்­துள்ளார். கி.பி.1880 ஆண்­டிற்குப் பின்னர் ஆங்­கி­லே­ய­ரு­டைய நிர்­வாக காலத்தில் அநே­க­மான குளங்­களில் இருந்த துரு­சு­களை மாற்றி, புதிய வகை துரு­சுகள் கட்­டப்­பட்டு நீர்ப்­பா­சன முறைகள் அபி­வி­ருத்தி செய்­யப்­பட்­டுள்­ளன. இரா­வண மகா­ராசா காலத்தில் ஆற்­றங்­க­ரை­களில் விவ­சாயச் செய்­கையில் ஈடு­பட்­டி­ருந்த இயக்­கர்கள் சிவ­லிங்க வழி­பாட்டில் தலை­சி­றந்­த­வர்­க­ளாக இருந்­துள்­ளனர். இந்தப் பிர­தே­சத்தில் உள்ள குளங்கள் அனைத்தும் கிறிஸ்­து­விற்கு முற்­பட்ட காலத்தில் நாகர்கள் கட்­டி­ய­தாக வர­லாற்றுக் குறிப்­புகள் கூறு­கின்­றன. நாகர்கள் குளங்­களைக் கட்டி தமது வழி­பாட்­டுக்­காக ஐந்து தலை நாக சிலை­களை அமைத்­தனர். இந்த இரண்டு வழி­பா­டு­க­ளிலும் ஈடு­பட்­டி­ருந்­த­வர்கள் தமது வழி­பாட்­டி­டங்­களை தியானம் செய்யும் இடங்­க­ளாக மாற்­றி­யி­ருந்­தமை தெளிவா­கி­றது. சிவ­லிங்க வழி­பாடு மற்றும் நாக வழி­பாடு செய்­த­வர்­க­ளுக்கும் இடையில் எந்த வித வேறு­பா­டு­களும் இருக்­க­வில்லை. அவர்­க­ளு­டைய வழி­பாட்­டி­டங்கள் அரு­க­ருகே அமைந்­துள்­ளமை இதனை உறுதி செய்­கி­றது.
இதற்கு அடங்­காப்­பற்­று-­வன்னிப் பிர­தே­சத்தின் பல மலைக்­குன்­று­களில் அமைந்­துள்ள தலங்கள் ஆதா­ர­மாக உள்­ளன. இந்த இடங்­க­ளுக்கு அடுத்­தி­ருந்த பிர­தே­சங்­களில் வேடர்கள் வாழ்ந்­த­தா­கவும் வர­லாற்றுக் குறிப்­புகள் தெரிவிக்­கின்­றன. பின்னர் வேடர்கள் இடம் பெயர்ந்து தென்­திசை நோக்கி நகர்ந்­தார்கள் என வர­லாற்றுக் குறிப்­புகள் தெரிவிக்­கின்­றன.
வவு­னி­யா-­ ஹொர­வப்­பொத்­தான வீதி வழி­யாக திரு­கோ­ண­ம­லைக்கு செல்லும் வீதியில் மடுக்­கந்த என்ற கிராமம் இருக்­கின்­றது. மலைக்­குன்று அல்­லது மலைக்­க­ருகில் உள்ள நீர்­நிலை (மடு) என்ற பொருள்­பட சிங்­களப் பெயர் உரு­வாக்­கப்­பட்­டுள்­ளமை தெளி­வா­கி­றது. மடுக்­கந்த என்ற பெயர் வரு­வ­தற்கு முன்னர் இதன் தமிழ்ப்­பெயர் மண்­டுக்­கோட்டை என்­ப­தாகும். நீண்ட ஆய்­வுக்­கு­ரி­யது. சிவ­லிங்கம், நாக வழி­பாடு ஆகி­யன இடம்­பெற்ற காலத்தில் பௌத்த சமயப் பரம்­பலின் பின்னர், பௌத்த சின்­னங்­களும் நாகர்­குல தமிழ்ப் பௌத்­தர்­களால் பிர­திஷ்டை செய்­யப்­பட்­டுள்­ளமை தெளி­வா­கி­றது. இந்த
ப் பிர­தே­சத்தின் மலைக்­குன்­று­களில் தட்­ட­ய­மலை, மன்­னா­கண்டல் மலை, வாவெட்டி மலை, குருந்­தனூர் மலை, கும்­ப­கர்ணன் மலை, முத­லி­யா­கல்லு மலை, போன்ற பல இடங்­க­ளி­லுள்ள தொல்­லியல் சின்­னங்கள் சமய வர­லா­று­களின் அடை­யா­ளங்­க­ளாக இருக்­கின்­றன. அடங்­காப்­பற்று வன்னிப் பிர­தே­சத்தில் சம­ளங்­குளம் என்ற காரணப் பெயரில் குளங்­களும் கிரா­மங்­களும் இருந்­துள்­ளன. மேல்­பற்று வடக்கில் காத­லியார் சம­ளங்­குளம், உடையார் சம­ளங்­குளம் போன்ற பெயர்­களில் குளங்கள் இருப்­ப­தாக 1895ஆம் ஆண்டு அறிக்­கைகள் தெரி­விக்­கின்­றன. வவு­னியா சம­ளங்­குளம் : ஹொர­வப்­பொத்­தான பிர­தான வீதியில் சுமார் ஒரு கிலோமீற்றர் தூரத்தில் கோவில்­குளம் என்ற கிராமம் இருக்­கின்­றது. இந்தக் கிரா­மத்­தி­னூ­டாகச் செல்லும் வீதியில் சின்ன மயி­லங்­குளம் மகா­ம­யி­லங்­குளம், ச­ம­ளங்கும், (எல்­லப்பர்) மரு­தங்­குளம் போன்ற பெயர்­களில் குளங்கள் இருக்­கின்­றன. இவற்றில் சின்ன மயி­லங்­குளம் மகா­ம­யி­லங்­கு­ளம் ஆகிய குளங்­களில் இருந்து வடிந்து பாயும் நீர் சம­ளங்­கு­ளத்­திற்கு வடிந்து வரு­வ­தாகத் தெரி­விக்­கப்­ப­டு­கி­றது. கோவில் குளம் ஊடாக எல்­லப்பர் மரு­தங்­கு­ளத்­திற்கு வீதி அமைப்­ப­தற்கு முன்னர் இந்தக் கிரா­மங்­க­ளுக்கு வவு­னியா – கண்டி வீதி­யி­லுள்ள ஈரப்­பெ­ரி­ய­குளம் என்ற கிரா­மத்தின் ஊடாக செல்­வ­தற்கு வீதி இருந்­த­தாக தெரி­விக்­கப்­பட்­டுள்­ளது. சம­ளங்­குளம் என்ற பிர­தேசம் மக்கள் குடியேற முதலே காணப்பட்டதாகவும், அந்தக் குளத்தின் கீழ் மக்
கள் குடி­யேற்­றப்­பட்­ட­தா­கவும் வயதில் மூத்­த­வர்கள் தெரி­வித்­துள்­ளனர். இந்தக் கிரா­மங்­களின் பெயர்கள் ஆய்­வுக்கு உரி­ய­வை­யாகும். சம­ளங்­குளம் : சம­ளங்­கு­ளத்­தி­லி­ருந்து வடிந்து பாயும் நீர், குளக்­கட்­டிற்கு அண்­மையில் உள்ள மலைக்­குன்று ஒன்றைச் சுற்றி ஈரப்­பெ­ரி­ய­கு­ளத்­திற்குச் செல்­கி­றது. சம­ளங்­கு­ளத்­தி­லி­லுள்ள இந்த மலைக்­குன்றில் புரா­தன தியான நிலையம் இருந்­த­தற்­கான அடை­யா­ளங்கள் இருக்­கின்­றன. மக்கள் குடி­யேற்­றத்தின் பின்னர் இந்த மலைக் குன்றில் பிள்­ளை
யார் கோயில் கட்­டப்­பட்­டுள்­ளது. சம­ளங்­குளம் பிள்­ளையார் கோயில் பிள்­ளையார் கோயில் அமைந்­துள்ள மலைக்­குன்றின் பின்­ப­கு­தியில் சம­ளங்­கு­ளத்­தி­லி­ருந்து வடிந்து பாயும் நீர் செல்லும் பகு­தியில் வயல் வெளி அமைந்­துள்­ளது. ஆல­யத்தின் பின்­ப­குதி வயல் வெளியை ஒட்­டி­ய­தாக மலைக்­குன்று அமைந்­துள்­ளது. இதில் சிதைந்­துள்ள பல வடி­வங்கள் உள்­ளன அவை ஆய்­வுக்­கு­ரி­ய­ன­வாகும். மலைக்­குன்று. மலைக் குன்றின் உச்­சியில் புதி­தாகக் கட்­டப்­பட்­டுள்ள பிள்­ளையார் கோயிலின் இரண்டு பக்­கத்­திலும் புரா­தன வழி­பாட்­டி­டங்கள் இருந்­த­மைக்­கான அடை­யா­ளங்கள்
கருங்கல் சுவர்மேல் செங்கல் கட்­டடம் கட்­ட­டத்தின் வாசல்­ப­டியில் வைக்­கப்­பட்­டுள்ள கருங்கல் படிகள் ஆய்­வுக்­கு­ரி­ய­ன­வாகும். இவை தூண்கள் வடிவில் அமைந்­துள்­ளமை குறிப்­பி­டத்­தக்­கது. இந்தக் கருங்கல் பொளி­வுகள் கட்­ட­டத்தின் புரா­த­னத்­திற்­கு­ரிய அடை­யா­ளங்­க­ளாகும். கருங்கல் படிகள். கட்­ட­டத்தின் உட்­ப­கு­தியில் அக­ல­மான கருங்கற் பொளி­வுகள் இரண்டு அடுக்­கப்­பட்­டுள்­ளன. ஒன்று பெரிதா­கவும் மற்­றை­யது சிறி­ய­தா­கவும் இந்தக் கருங்கற் பொளி­வுகள் இருக்­கின்­றன. இவை பீடங்­ க­ளாக உப­யோ­க­ப­டுத்­தப்­பட்­டுள்­ளமை தெளிவா­கி­றது. பீட வடிவில் கருங்கல் பொளி­வுகள் நான்கு பக்­கங்­க­ளாகக் கட்­டப்­பட்­டுள்ள தியானத் தலத்தின் உட்­ப­கு­தியின் ஒரு மூலையில் சிதைந்த நிலையில் கருங்கல் தூண்
ஒன்று உள்­ளன. இவை போன்ற தூண்­களின் அடிப்­பா­கங்கள் இங்­கி­ருப்­ப­தனால் கட்­ட­டத்தின் உட்­ப­கு­தியில் கருங்கல் தூண்கள் நிறுத்­தப்­பட்­டி­ருந்­த­மைக்கு ஆதா­ர­மாக உள்­ளன. சிதைந்த நிலையில் கருங்கல் தூண் இந்த இடத்தில் 1980களுக்கு முன்னர் தொல்­லியல் ஆய்­வுகள் மேற்­கொள்­ளப்­பட்­டுள்­ளது. அப்­போது கருங்­கல்லால் கட்­டப்­பட்ட கட்­ட­டத்தின் முன்­ப­கு­தியில் இருந்த மண்­ட­பத்தின் செங்­கற்கள் அகற்­றப்­பட்­ட­தா­கவும், பின்னர் அவை இருந்த நிலை­யி­லேயே திரும்ப கட்­டப்­பட்­ட­தா­கவும் தெரி­விக்­கப்­ப­டு­கி­றது. நாற்­ச­து­ர­மான மண்­ட­பத்தின் மூலைப்­ப­கு­திகள் மிகவும் செம்­மை­யாகக் கட்­டப்­பட்­டுள்­ளன. செங்­கல்­கட்டு மூலைப்­ப­குதி இந்த மண்­ட­பத்தை கட்­டு­வ­தற்கு பயன்­ப­டுத்­தப்­பட்­டுள்ள செ
ங்­கற்கள் ஆய்­வுக்­கு­ரி­ய­ன­வாகும். ஏனைய இடங்­களில் இருப்­பது போன்று, இவற்றின் அள­வுகள் ஆய்­வுக்­கு­ரி­ய­ன­வாகும். இவை அக­ல­மா­ன­வை­யா­கவும் மிகவும் பல­முள்­ள­வை­யா­கவும் காணப்­ப­டு­கின்­றன. சிதைந்த செங்கல் இந்தக் கட்­டடத்தின் பின்­ப­கு­தியில் கீழி­றங்கிச் செல்­வ­தற்கு படிக்­கட்­டுகள் இருந்­த­தா­கவும் தெரி­விக்­கப்­பட்­டுள்­ளது. நீரோ­டைக்குச் செல்­வ­தற்கு இந்­தப்­ப­டிகள் பயன்­ப­டுத்­தப்­பட்­டுள்­ளன. பிள்­ளையார் கோயிலின் இடது பக்­கத்தில், வழக்­க­மாக வைர­வர்­சாமி அமைக்கும் இடத்தில் கல்­லொன்று பிர­திஷ்டை செய்­யப்­பட்­டுள்­ளது. பிர­திஷ்டை செய்­யப்­பட்­டுள்ள கல் குளங்களைக் கட்டிய நாகர்கள் ஐந்து தலை நாகத்தை வழிபட்டார்கள் என்பது வரலாறு. எமது ஆய்வின்போது, இந்தப் பிரதேசத்தில் ஐந்து தலை நாகத்தின் வடிவச் சிலைகள் பல கிடைத்துள்ளன. இந்தக் கல்லிலும் ஐந்துதலை நாகத்தின் உருவம் சிதைந்த நிலையில் இருப்பது வரலாற்றிற்குத் தேவையான முக்கிய அம்சமாகும். சிதைந்துள்ள ஐந்துதலை நாக சிலை.
(-வரலாறும் ஆய்வும் தொடரும்)
சமூக அமைப்புகள்
பகுப்பு:வவுனியா மாவட்டத்தில் உள்ள ஊர்களும், நகரங்களும்
சாருல் மாலிக்
சாருல் மாலிக் (Charul Malik) இந்தியாவைச் சேர்ந்தஓர் செய்தி தொகுப்பாளரும், ஊடகவியலாளரும் ஆவார். இவர் இப்போது இந்தியா தொலைக்காட்சியில் ஒரு தொகுப்பாளராகவும் நிர்வாக ஆசிரியராகவும் சேர்ந்துள்ளார். இதற்கு முன் இவர் மும்பையின் ஆஜ் தக் தொலைக்காட்சியில் இணை ஆசிரியராகவும் தொகுப்பாளராக பணியாற்றினார்.
ஆரம்ப கால வாழ்க்கை
பரிதாபாதைச் (அரியானா) சேர்ந்த இவரது பெற்றோர் சண்டிகருக்கு குடிபெயர்ந்த்னர். இவரது தந்தை ஜி. எஸ். மாலிக் பஞ்சாப் மற்றும் அரியானா உயர்நீதிமன்றத்தில் ஒரு வழக்கறிஞராக இருந்தார். இவரது தாயார் ஆஷா மாலிக், சண்டிகரில் ஆசிரியராக இருக்கிறார். இவருக்கு பருல் என்ற இரட்டை சகோதரியும் கௌரவ் மாலிக் என்ற ஒரு தம்பியும் உள்ளனர்.
தனது ஆரம்பக்கல்விக்குப் பிறகு சட்டப் பட்டம் பெற்றார். நடப்பு விவகாரங்களுக்கான படிப்புக்கு இவர் சேர விரும்பினார். எனவே ஒரு வழக்கறிஞரான இவரது தந்தை, இவரை சட்டக் கல்லூரியில் சேர அறிவுறுத்தினார்.
தொழில்
சாருல் மாலிக் ஒரு நேர்காணல் மூலம் ஜெயின் தொலைக்காட்சியின் செய்தி தொலைக்காட்சியில் தனது தொழில் வாழ்க்கையைத் தொடங்கினார். மேலும், விரிவடைந்துவரும் துறையில் சிறந்த செய்தி வாசகர்களில் ஒருவராக மாறினார். புகழ்பெற்ற தொலைக்காட்சி பிரபலங்களான பிரனாய் ராய், வினோத் துவா ஆகியோர் ஒன்றுக்கு மேற்பட்ட சந்தர்ப்பங்களில் இவரது சிறந்த பேச்சின் மூலம் இவரை பாராட்டியுள்ளனர். "அவர்களின் பாராட்டுக்கள் எனக்கு அதிக நம்பிக்கையையும் உத்வேகத்தையும் ஊட்டியது" என்கிறார்.
சாருல் ஸ்டார் நியூஸ் தொலைக்காட்சியில் (இப்போது ஏபிபி நியூஸ்) சேர்வதற்கு முன்பு சஹாரா சமே தொலைக்காட்சியில் பணிபுரிந்தார். அதில் இவர் 2006 முதல் தொடர்ந்து செய்திகளை வழங்கி முன்னணி அறிவிப்பாளர்களில் ஒருவராக இருந்தார்.
சாருலுக்கு பத்திரிக்கை மற்றும் செய்தி தொகுப்பில் 16 ஆண்டுகளுக்கும் மேலான பரந்த அனுபவம் உள்ளது. அரசியல், பொழுதுபோக்கு, விளையாட்டு, வியாபாரம் போன்ற அனைத்துப் பொருள்களையும் கையாளும் இவர் பல பேச்சு நிகழ்ச்சிகளை தொகுத்து வழங்கினார். மேலும், பல்வேறு தரப்பு மக்களையும் பேட்டி எடுத்தார்.
விருதுகளும் அங்கீகாரமும்
சறுக்கிக் கொண்டே நேரடி நேர்காணலை நடத்திய உலகின் ஒரே செய்தியாளராக சாருல் மட்டுமே இருந்தார். மேலும் இது லிம்கா சாதனைகள் புத்தகத்தில் அங்கீகரிக்கப்பட்டுள்ளது.
சாருலுக்கு சமீபத்தில் செய்தி தொலைக்காட்சி விருது 2014இல் "சிறந்த பொழுதுபோக்கு செய்தி தொகுப்பாளர் " விருது வழங்கப்பட்டது.
2014/15 ஆம் ஆண்டிற்கான சிறந்த பொழுதுபோக்கு செய்தி தொகுப்பாளருக்கான மை சிட்டி விருதையும் சாருல் வென்றார்.
சாருல் ஆசிய பார்வையாளர்கள் தொலைக்காட்சி விருதுகளில் சிறந்த தொகுப்பாளராகவும் பரிந்துரைக்கப்பட்டார். இதில் இவர் இறுதி சுற்றில் என்டிடிவி 24x7யின் பர்கா தத்திடம் தோல்வியடைந்தார்.
சாருல் பத்திரிகை மற்றும் செய்தி வாசிப்புத் துறையில் சாதித்ததற்காக பல விருதுகளையும் பாராட்டுகளையும் பெற்றுள்ளார். இவர் சமீபத்திய ஆண்டுகளில் சிறந்த பொழுதுபோக்குத் தொகுப்பாளராக இருந்தார்.
சாருல் பாபிஜி கர் பர் ஹாய் போன்ற பிரபலமான தொலைக்காட்சித் தொடர்களிலும் நடித்துள்ளார். மேலும் இவர் ஒரு நடிகையாக அனைவராலும் பாராட்டப்பட்டார்.
சான்றுகள்
பகுப்பு:வாழும் நபர்கள் பகுப்பு:பெண் ஊடகவியலாளர்கள்
சுபல உபநிடதம்
சுபல உபநிடதம் ( Subala Upanishad ) (सुबाल उपनिषत्) சுபலோபநிஷத் (सुबालोपनिषत्) என்றும் அழைக்கப்படும், இது சமசுகிருதத்தில் எழுதப்பட்ட ஒரு உபநிடதமாகும். சுக்ல யசுர்வேதத்துடன் இணைக்கப்பட்டுள்ள இது இந்து சமயத்தின் சாமான்ய உபநிடதங்களில் ஒன்றாக வகைப்படுத்தப்பட்டுள்ளது.
சுபல உபநிடதமும், ஒப்பீட்டளவில் பழைய முத்கல உபநிடதமும் சேர்ந்து, இருக்கு வேதத்தின் புருஷ சூக்தத்தைப் பற்றி விவாதிக்கும் இரண்டு உபநிடதங்களாகும். இவை இரண்டும் நாராயணன் (விஷ்ணு) பிரம்மம் (உயர்ந்த உண்மை, உன்னதமானவர்) என்று வலியுறுத்துவதில் குறிப்பிடத்தக்கது. புருஷ சூக்தத்தின் அதிகமான வசனங்களை முன்வைப்பதிலும், நாராயணனை தந்தையாகவும், தாயாகவும், அடைக்கலமாகவும், நண்பனாகவும், ஒவ்வொரு உயிரினத்தின் குறிக்கோளாகவும் அறிவிப்பதில் முத்கல உபநிடதத்திலிருந்து உரை வேறுபடுகிறது.
வரலாறு
இதனை இயற்றிய ஆசிரியர் அல்லது தொகுப்பு தேதி தெரியவில்லை. இது ஒரு பிற்கால உபநிடத உரை என்று கருதப்படுகிறது.
இந்த உரையின் கையெழுத்துப் பிரதிகளும் சுபலோபநிஷத் என்ற தலைப்பில் காணப்படுகின்றன. இராமன் அனுமனுக்கு சொல்லப்பட்டதாகக் கூறப்படும் முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 30வது இடத்தில் பட்டியலிடப்பட்டுள்ளது.
உள்ளடக்கம்
உபநிடதம் பதினாறு அத்தியாயங்களாக கட்டமைக்கப்பட்டுள்ளது. மேலும் அண்டவியல், உடலியல், உளவியல் மற்றும் மெட்டாபிசிக்ஸ் உள்ளிட்ட பல்வேறு தலைப்புகளைக் கையாள்கிறது.
உசாத்துணை
பகுப்பு:அத்வைதம் பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
சஞ்சய் காந்தி அனல் மின் நிலையம்
சஞ்சய் காந்தி அனல்மின் நிலையம் பிர்சிங்புர் இரயில் நிலையத்தில் அமைந்துள்ளது. இது உமாரியா மாவட்டம், மத்திய பிரதேசம், இந்தியாவில் அமைந்துள்ளது. இது மத்திய பிரதேச மின் உற்பத்தி கம்பெனி லிமிடெடின் நிலக்கரி அடிப்படையிலான மின்நிலையம்.
மின் நிலையம்
சஞ்சய் காந்தி அனல்மின் நிலையத்தின் நிறுவப்பட்ட கொள்ளளவு 1340.00 மெகவாட். முதல் பிரிவு மார்ச், 1993ல் ஆரம்பிக்கப்பட்டது. 1810 ஹெக்டேர்கள் பரப்புடைய ஜோகிலா அணையில் இருந்து இந்த மின் நிலையத்திற்கு தேவையான நீர் எடுத்துவரப்படுகிறது. தென்கிழக்கு நிலக்கரி புலங்கலிருந்து தொடர்வண்டி மூலம்  நிலக்கரி இந்த மின்நிலையத்திற்கு எடுத்துவரப்படுகிறது.
மேற்கோள்கள்
பகுப்பு:மத்தியப் பிரதேச அனல் மின் நிலையங்கள் பகுப்பு:மத்தியப் பிரதேசம்
வைரபுரம் ஊராட்சி
வைரபுரம் ஊராட்சி (Vairapuram Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2364 ஆகும். இவர்களில் பெண்கள் 1156 பேரும் ஆண்கள் 1208 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரைவன் நகரம்
ரைவன் நகரம் (Rivne) உக்ரைன் நாட்டின் வடமேற்கில் அமைந்த ரைவன் மாகாணத்தின் தலைநகரம் ஆகும். 63 சதுர கிலோ மீட்டர் பரப்பளவு கொண்ட ரைவன் நகரத்தின் 2021ம் ஆண்டின் சராசரி மக்கள் தொகை 2,45,289 ஆகும்.
பொருளாதாரம்
ரைவன் நகரத்தில் இயந்திர தளவாடங்கள் உற்பத்தி தொழிற்சாலைகளும், உலோகத் தொழிற்சாலைகள் மற்றும் வேதியியல் தொழிற்சாலைகள், லினன் நூல் ஆடைகள் உற்பத்தி தொழிற்சாலைகள் உள்ளது.
வெளி இணைப்புகள்
பகுப்பு:உக்ரைனிய நகரங்கள்
குயின்ஸ் பல்கலைக்கழகம், பெல்பாஸ்ட்
குயின்ஸ் பல்கலைக்கழகம், பெல்பாஸ்ட் (Queen's University Belfast) ஐக்கிய இராச்சியத்தின் வட அயர்லாந்தின் தலைநகர் பெல்பாஸ்ட்டில் அமைந்துள்ள பல்கலைக்கழகம் ஆகும். இப்பல்கலைக்கழகம் அதிகாரபூர்வமாக 1845 ஆம் ஆண்டில் நிறுவப்பட்டு 1849 ஆம் ஆண்டு குயின்ஸ் கல்லூரி, பெல்பாஸ்ட் என்ற பெயரில் திறக்கப்பட்டது. ஆனாலும் இக்கல்லூரியின் வரலாறு 1810 ஆம் ஆண்டில் பெல்பாஸ்ட் ரோயல் அக்கடெமிக்கல் இன்ஸ்டிடியூட் என்ற பெயரில் ஆரம்பிக்கப்பட்ட கல்லூரியில் இருந்து ஆரம்பிக்கிறது.
குயின்ஸ் பல்கலைக்கழகம் பொதுநலவாய பல்கலைக்கழகங்களின் அமைப்பு, ஐரோப்பிய பல்கலைக்கழக அமைப்பு, மற்றும் அயர்லாந்து, ஐக்கிய இராச்சியம் ஆகியவற்றின் பல்கலைக்கழகங்களின் அமைப்புகள் ஆகியவற்றில் உறுப்பினராக உள்ளது. இது 300 இற்கும் மேற்பட்ட துறைகளில் பல்வேறு மட்டங்களிலும் பட்டப்படிப்பை வழங்கி வருகிறது.
வெளி இணைப்புகள்
பகுப்பு:வட அயர்லாந்து பல்கலைக்கழகங்கள்
நெஸ் வாடியா
நெஸ் நுஸ்லி வாடியா (பிறப்பு 30 மே 1971) ஓர் இந்தியத் தொழிலதிபர் ஆவார். பர்மா டிரேடிங் நிறுவனத்தின் நிர்வாக இயக்குநராக உள்ளார், இது பிரிட்டானியா நிறுவனத்தில் மறைமுகமான பெரும்பான்மை பங்குகள் வைத்திருப்பது உட்பட வாடியா குழுமத்தின் துணை நிறுவனங்களில் பெரும்பாலான பங்குகளை வைத்திருக்கும் நிறுவனமாகும். வாடியா குழுமத்தின் முதன்மை நிறுவனமான பாம்பே டையிங்கின் இணை நிர்வாக இயக்குநராக மார்ச் 2011 வரை இருந்தார். இந்தியன் பிரீமியர் லீக்கில் பஞ்சாப் கிங்ஸின் இணை உரிமையாளராக உள்ளார்.
ஆரம்பகால வாழ்க்கை
கதீட்ரல் & ஜான் கானன் பள்ளி மற்றும் இமாச்சலப் பிரதேசத்தில் உள்ள லாரன்ஸ் பள்ளி, பின்னர் இங்கிலாந்தில் உள்ள மில்ஃபீல்ட் பள்ளி ஆகியவற்றில் தனது கல்வியை முடித்த வாடியா, மாசசூசெட்ஸின் பாஸ்டனுக்கு அருகிலுள்ள டஃப்ட்ஸ் பல்கலைக்கழகத்தில் சர்வதேச உறவுகள் பிரிவில் பட்டம் பயின்றார்.வார்விக் பல்கலைக்கழகத்தில் பொறியியல் மேலாண்மைப் பிரிவில் முதுகலைப் பட்டம் பெற்றார்.
தொழில் வாழ்க்கை
1998 இல், வார்விக் பல்கலைக்கழகத்தில் "இந்தியாவில் வெற்றிக்கு வழிவகுக்கும்" என்ற தலைப்பில் ஒரு ஆய்வறிக்கையுடன் பொறியியல் வணிக மேலாண்மை அறிவியல் துறையில் முதுகலைப் பட்டப்படிப்பை முடிக்க விடுப்பு எடுத்தார். 2001 இல் முதுகலைப் பட்டம் பெற்ற பிறகு, பாம்பே டையிங்கின் துணை நிர்வாக இயக்குநரானார், பின்னர் இணை நிர்வாக இயக்குநராகப் பதவி உயர்வு பெற்றார். ஆகஸ்ட் 1, 2001 இல் நிர்வாக இயக்குநராக நியமிக்கப்பட்டார் மற்றும் மார்ச் 2011 வரை அந்தப் பதவியில் நீடித்தார்.இவர் பதவி விலகிய பிறகு, இளைய சகோதரர் ஜஹாங்கீர் நிர்வாக இயக்குநராக நியமிக்கப்பட்டார். பாம்பே பர்மா டிரேடிங் கார்ப்பரேஷனின் நிர்வாக இயக்குநராக நெஸ் நியமிக்கப்பட்டார்.
1998, 1999 மற்றும் 2000 ஆம் ஆண்டுகளில் வர்த்தகம் மற்றும் தொழில்துறைக்கான பிரதம மந்திரி மன்றத்தில் நியமிக்கப்பட்டார் மற்றும் செப்டம்பர் 1998 இல் உணவு மற்றும் வேளாண் தொழில்கள் மேலாண்மைக் கொள்கைக்கான சிறப்புக் குழுவின் அமைப்பாளராக செப்டம்பர், 1998 இல் நியமிக்கப்பட்டார்
நெஸ் வாடியா தற்போது ''பாம்பே பர்மா டிரேடிங் நிறுவன குழுமத்தின் நிர்வாக இயக்குநராகவும், நேஷனல் பெராக்சைடு குழுமத்தின் தலைவராகவும் பணியாற்றுகிறார். பிரிட்டானியா இண்டஸ்ட்ரீஸ், பாம்பே டையிங், கோஏர் மற்றும் வாடியா டெக்னோ இன்ஜினியரிங் சர்வீசஸ்'' போன்ற பல்வேறு வாடியா குழும நிறுவன வாரியங்களில் இயக்குனராகவும் பணியாற்றுகிறார். அவர் கோஏர்,பிரிட்டானியா,பாம்பே, மற்றும் என்பிஎல் ஆகியவற்றின் தணிக்கைக் குழுக்களில் இடம்பெற்றுள்ளார். அறக்கட்டளையின் கீழ் குழுமத்தின் கல்வி நிறுவனங்களுடன் கூடுதலாக வாடியா மருத்துவமனைகளை மேற்பார்வையிடுவதில் தீவிரமாக ஈடுபட்டுள்ளார்.
சான்றுகள்
பகுப்பு:1970 பிறப்புகள் பகுப்பு:இந்தியத் தொழிலதிபர்கள் பகுப்பு:வாழும் நபர்கள்
அஞ்சு
அஞ்சு (Anju) என்பவர் ஓர் இந்திய திரைப்பட நடிகை ஆவார். இவர் மலையாள, தமிழ் திரைப்படங்களில் பணியாற்றியதற்காக மிகவும் பிரபலமாக அறியப்படுகிறார். இவர் பேபி அஞ்சு என்ற பெயரில் குழந்தை நட்சத்திரமாக திரைப்படத் துறைக்கு வந்தவர். இவர் தமிழ்நாட்டைச் சேர்ந்தவர். இப்போது தொலைப் படங்கள் மற்றும் தொலைக்காட்சித் தொடர்களில் நடித்து வருகிறார். இவர் தனது இரண்டு வயதில் 1979 ஆம் ஆண்டில் உதிரிப்பூக்கள் என்ற தமிழ் திரைப்படத்தில் குழந்தை நட்சத்திரமாக அறிமுகமானார். கன்னடம் மற்றும் தெலுங்கு திரைப்படங்களிலும் நடித்துவந்தார். 1988 ஆம் ஆண்டில் ருக்மிணி திரைப்படத்திற்காக சிறந்த நடிகைக்கான கேரள அரசு திரைப்பட விருதை வென்றார்.
தனிப்பட்ட வாழ்க்கை
இவர் ஒரு முஸ்லீம் தந்தைக்கும், இந்து தாய்க்கும் தமிழ்நாட்டில் பிறந்தார். கன்னட நடிகர் டைகர் பிரபாகரை 1995 இல் திருமணம் செய்து கொண்டார், 1996 இல் விவாகரத்து பெற்றார். இவர்களுக்கு 1996 இல் மகன் அர்ஜுன் பிறந்தார்.
வெளி இணைப்புகள்
பகுப்பு:தமிழ்த் தொலைக்காட்சி நடிகைகள் பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தமிழ்நாட்டு நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:கேரள மாநில திரைப்பட விருது வென்றவர்கள்
பெருங்குழாய்ப் புழு
பெருங்குழாய்ப் புழு (Giant tube worms, Riftia pachyptila,)  என்பவை பெருங்கடலில் வாழக்கூடிய வளையப் புழு தொகுதியைச் சேர்ந்த ஒரு உயிரினமாகும். இவை பசிபிக் பெருங்கடலின் ஆழ்கடல் மண்டலங்களில்தான் மிகுதியாகக் காணப்படுகின்றன. கடலினுள் டெக்ரானிக் தகடுகள் நகர்ந்து எரிமலையாக வெடித்து சிதறுவதால் உண்டாகும் கரும்புகை மண்டலத்தில் இவை விரும்பி வசிக்கின்றன, மேலும் இவை அக்கடல் பகுதியில் உள்ள ஐதரன் சல்பைடை சகித்து வாழக்கூடியவை. இந்தப் புழுக்கள் 2.4 m நீளம்வரை வளரக்கூடியன. புழுவின் உடல் விட்டம் 4 cm வரை இருக்கும். அவற்றின் இயற்கையான சூழலில் சுற்றுப்புற வெப்பநிலை 2 முதல் 30 டிகிரி செல்சியஸ் வரை மாறுபடுகிறது.
வளர்ச்சி
கடலுக்கடியில் எரிமலை வெடிப்பாலும் அதனால் ஏற்படும் நில நடுக்கத்தாலும் பெரிய பள்ளங்கள் ஏற்படுகின்றன இந்தப் பெரிய பள்ளத்தில் நிரம்பும் நீர், பூமியின் அப்பகுதியில் எரிமலையால் ஏற்படும் அதிக வெப்பத்தால் மிகவும் சூடாகிறது. வழக்கமாக 5 அல்லது 6 டிகிரி செல்சியஸ் வெப்பநிலையில் இருக்கவேண்டிய கடல் நீர், பூகம்பத்தால் 400 டிகிரி செல்சியஸ் அளவுக்கு உயர்கிறது. இந்த 400 டிகிரி தகிக்கும் வெப்ப நிலையில்தான் அந்தப் புழுக்கள் தோன்றுகிறன. இவை உருவான இரண்டே ஆண்டுகளில் 7 அடி வரை வளர்ந்துவிடும். நிலநடுக்கத்தாலும், எரிமலைச் சிதைவிலும் நச்சுப்புகையும், நச்சு அமிலமும்தான் இந்த ஆழ்கடல் பகுதியில் இருக்கும். இந்தப் புழு இந்த அமிலம், வெப்பம், அழுத்தம் இவற்றையெல்லாம் உணவாக்கிக்கொண்டு தன் வளர்ச்சிக்குப் பயன்படுத்திக் கொள்கிறது. இந்த புழுக்களின் உடலில் பாதியளவு பாக்டீரியாக்களால் நிரம்பியிருக்கும். இந்த பாக்டீரியா சுற்றுப்புறத்தில் உள்ள வேதிபொருட்களுடன் வினைபுரிந்து புழுவின் உடலுக்குத் தேவையான உயிர்ச்சத்தை அளிக்கிறது. இந்தப் புழுக்களின் உடல் அமைப்பை ‘வாங்குலர்’ உடலமைப்பு என்று சொல்வார்கள். இதன் உடம்பு நீர்மப் பொருட்களை, உடலின் பல்வேறு பகுதிகளுக்குக் கடத்திச் செல்லும் வகையில் குழாய் போன்ற அமைப்பால் ஆனது.
தோற்றம்
இதன் உருவம் இராட்சத அளவுக்கு இருக்கும் என்றாலும் பார்ப்பதற்கு மிகவும் அழகாக இருக்கும். மேலே இறகு போன்ற சிவப்பு நிற ஒரு குப்பி கிரீடம் வைத்தது போல இருக்கும். தூரத்திலிருந்து பார்க்கும் போது பெண்கள் உபயோகப்படுத்தும் உதட்டுச்சாய குப்பிகள் மாதிரி இருப்பதால் இதற்கு லிப்ஸ்டிக் புழுக்கள் என்றும் பெயரும் உண்டு.
வெளி இணைப்புகள்
பகுப்பு:கடல்வாழ் உயிரினங்கள் பகுப்பு:புழுக்கள்
இசுடாம்போர்டு இராஃபிள்சு
சர் தாமசு இசுடாம்போர்டு இராபிள்சு, (எப்ஆர்எஸ் (FRS)|எப்ஆர்ஏஎஸ் (FRAS); (ஆங்கிலம்: Sir Thomas Stamford Raffles); என்பவர் பிரித்தானிய அரசியலாளர்; டச்சுக் கிழக்கிந்திய நிர்வாகத்தில் துணைநிலை ஆளுநர் (1811–1815); பிரித்தானிய பென்கூலன் ஆளுநர் (1817–1822); சிங்கப்பூரை நிறுவியவர்.
நெப்போலியப் போர்களின் அங்கமாக டச்சு, பிரான்சியப் படைகளிடமிருந்து இந்தோனேசியத் தீவான சாவகத்தைக் கைப்பற்றி பிரித்தானியப் பேரரசை விரிவாக்குவதில் பெரும் பங்காற்றியவரும் ஆவார். சாவகத்தின் வரலாறு (The History of Java) எனும் நூலை எழுதியுள்ளார்.
இளமைக்காலம்
இராபிள்சு ஜமேக்காவின் மோரான்ட் துறைமுகத்தில் ஆன் (Ann) என்ற கப்பலில்; கப்பல் தலைவர் பெஞ்சமின் இராபிள்சுக்கும் (Captain Benjamin Raffles), ஆன் ராபிள்சுக்கும் (Anne Raffles) சூலை 6, 1781-இல் பிறந்தார். பெஞ்சமின் இராபிள்சு யார்க்சையர் நகரைச் சேர்ந்தவர்.
அமெரிக்கப் புரட்சியின் போது மேற்கிந்தியத் தீவுகளில் வணிகம் செய்ய முற்பட்ட பெஞ்சமினின் முயற்சி தோல்வி அடைந்தது. அவரின் குடும்பம் வறுமையில் வாடியது. இருப்பினும் குறைந்த வருமானத்திலும் இராபிள்சின் கல்வி தொடர்ந்தது. தங்குபள்ளி ஒன்றில் கல்வி கற்றார்.
அலுவலக உதவியாளர் பணி
1795-இல், அவரின் 14-ஆவது அகவையில், இலண்டனில் பிரித்தானிய கிழக்கிந்திய நிறுவனத்தில் அலுவலக உதவியாளராகப் பணிக்குச் சேர்ந்தார். 1805-இல் மலேசியா. பினாங்கு நகருக்கு அனுப்பப் பட்டார்.